**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със **Заповед № 723 / 22.07.2019г. на Кмета на Община Севлиево**, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ, във връзка с чл.134, ал.1, т.1, чл.110, ал.1, т.1 и реда по чл. 128, ал. 3, ал.5 и ал.7 от ЗУТ и Решение по т.№ 2 / Протокол № 5 / 29.05.2019г. на ОЕСУТ при Община Севлиево се одобрява:

**Подробен устройствен план (ПУП) – План за регулация и застрояване (ПРЗ)** за преотреждане на УПИ XI – 1203, кв.42Б, гр. Севлиево ЕКАТТЕ 65927, Община Севлиево, от ниско жилищно застрояване в смесено предназначение – „жилищно строителство и обществено обслужване “, със съдържание:

ПУП – ПР предвижда: УПИ XI – 1203 се преотрежда от „ниско жилищно строителство“ в смесено предназначение „за жилищно строителство и обществено обслужване“ от кв.42Б, гр. Севлиево ЕКАТТЕ 65927, Община Севлиево.

УПИ XI - 1203 е идентичен с имот с идентификатор 65927.501.1203 по КККР на гр. Севлиево, за което е издадено Удостоверение изх.№ 25-163681-11.07.2019г. на СГКК – Габрово.

ПУП – ПЗ предвижда: Запазва се действащата устройствена зона („Жм“) от кв.42Б, гр.Севлиево, Община Севлиево.

Новото предназначение на УПИ XI – 1203, кв.42Б за „жилищно строителство и обществено обслужване“ е при условията на чл.17, ал.1 и ал.2 от Наредба №7 за правила и нормативи за устройство на отделните видове територии и устройствени зони.

УПИ XI - 1203, кв.42Б се нормира с пределно допустими устройствени показатели, както следва:

* **начин на застрояване – свободно „е”;**
* **характерна застрояване – Н макс. – 10,00м;**
* **Максимална плътност на застрояване – 60%;**
* **Максимален коефициент на интензивност – 1,2;**
* **Минимална озеленена площ – 40%;**
* паркиране и гариране, съобразно правилата и нормите на чл.43 от ЗУТ;
* ограничителни линии на застрояване от графичната част на ПУП - ПЗ;

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 215 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 07.08.2019г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.